Εκτίμηση της οικολογικής ποιότητας του νερού της λίμνης Πετρών με βάση το φυτοπλαγκτό και το ζωοπλαγκτό
Creators: name: Βούρκα, Αικατερίνη Ιωάννη
Publisher: name: Aristotle University of Thessaloniki
Year: 2011
Subjects: Οδηγία Πλαίσιο για τα Ύδατα 2000/60/ΕΚ
Οικολογική ποιότητα
Λίμνη Πετρών
Water Framework Directive 2000/60/EC
Ecological Quality
Lake Petron

description: Στη λίμνη Πετρών, μία ρηχή λίμνη του Νομού Φλώρινας, διερευνήθηκαν η σύνθεση ειδών, η αφθονία και η βιομάζα του φυτοπλαγκτού και του ζωοπλαγκτού, κατά την περίοδο Αύγουστος – Νοέμβριος 2010, με απώτερο στόχο την εκτίμηση της οικολογικής ποιότητας της λίμνης σύμφωνα με τις κατευθυντήριες γραμμές της Οδηγίας – Πλαίσιο για τα Ύδατα 2000/60/ΕΚ. Οι δειγματοληψίες πραγματοποιήθηκαν σε έναν πελαγικό σταθμό στο βαθύτερο σημείο της λίμνης. Oι παράμετροι που χρησιμοποιήθηκαν για την εκτίμηση της οικολογικής ποιότητας ήταν ο συνολικός βιοόγκος του φυτοπλαγκτού, η ποσοστιαία συμμετοχή των κυανοβακτηρίων στο συνολικό βιοόγκο του φυτοπλαγκτού, οι φυτοπλαγκτικές ανθίσεις και ο δείκτης Q. Επιπλέον, χρησιμοποιήθηκαν κάποιες από τις παραμέτρους που προτείνουν οι Moss et al. (2003) και Søndergaard et al. (2005). Η σύνθεση ειδών του φυτοπλαγκτού, στην οποία κυριάρχησαν τα είδη των κυανοβακτηρίων και των χλωροφυκών, οι υψηλές τιμές της βιομάζας του φυτοπλαγκτού καθώς και οι φυτοπλαγκτικές ανθίσεις που παρατηρήθηκαν στη λίμνη Πετρών είναι ενδεικτικά της εύτροφης κατάστασης της λίμνης. Όσο αφορά τον συνολικό βιοόγκο των γνωστών τοξικών κυανοβακτηρίων, ξεπέρασε την ουδό καθοδήγησης 1 που θέτει ο Παγκόσμιος Οργανισμός Υγείας για τα ύδατα αναψυχής, υποδηλώνοντας χαμηλού βαθμού επικινδυνότητα για τη δημόσια υγεία. Στη σύνθεση ειδών του ζωοπλαγκτού επικράτησαν τα τροχόζωα και είδη ενδεικτικά εύτροφων συνθηκών. Ως προς τη σύνθεση μεγεθών των ατόμων της ζωοπλαγκτικής κοινωνίας, κυριάρχησαν τα μικρόσωμα άτομα γεγονός που αποτελεί ένδειξη άσκησης έντονης θηρευτικής πίεσης από πλαγκτοφάγα ψάρια σε συνδυασμό με την αρνητική επίδραση των κυανοβακτήριων. Επιπλέον, οι χαμηλές τιμές του λόγου της βιομάζας του ζωοπλαγκτού προς τη βιομάζα του φυτοπλαγκτού έδειξαν ότι οι ζωοπλαγκτικοί οργανισμοί στη λίμνη Πετρών αδυνατούν να ελέγξουν τη βιομάζα του φυτοπλαγκτού, κυρίως λόγω της απουσίας μεγάλων διηθηματοφάγων κλαδοκερωτών. Η οικολογική ποιότητα της λίμνης σύμφωνα με τα βιολογικά στοιχεία φυτοπλαγκτό και ζωοπλαγκτό εκτιμήθηκε ως μέτρια με τάση προς ελλιπή. Τέλος, η οικολογική κατάσταση της λίμνης Πετρών με βάση το βιολογικό στοιχείο φυτοπλαγκτό χαρακτηρίστηκε ως μέτρια με τάση προς ελλιπή.
description: In Lake Petron, a shallow lake at the Prefecture of Florina, the phytoplankton and zooplankton community structure, abundance and biomass were studied, during the period August – November 2010, in order to assess the ecological quality of the lake according to the guidance lines of the Water Framework Directive 2000/60/EC. Samplings were carried out at an open water station in the deepest part of the lake. The parameters that were used to evaluate the ecological quality of the lake were total phytoplankton biovolume, percentage participation of cyanobacteria to the total phytoplankton biovolume, phytoplankton blooms and Q index. Furthermore, selected parameters suggested by Moss et al. (2003) and Søndergaard et al. (2005) have been applied. Phytoplankton community structure, which was dominated by cyanobacterial and chlorophyte species, high values of phytoplankton biomass and phytoplankton blooms that were observed in Lake Petron, indicate the eutrophic state of the lake. As far as known toxic cyanobacteria are concerned, their biovolume exceeded Alert Level 1 for recreational waters according to the World Health Organization, suggesting low risk for public health. Zooplankton community structure was dominated by rotifers and species that are indicative of eutrophic conditions. The overall size composition of zooplankton community was dominated by small – sized organisms which indicates intense predation pressure by planktivorous fish accompanied by the negative effect cyanobacteria may have. Additionally, the low zooplankton:phytoplankton biomass ratio shows that zooplankton cannot control phytoplankton biomass levels, mainly because of the absence of large filter feeder cladocera. The ecological quality of the lake according to the biological elements phytoplankton and zooplankton was classified as moderate with tendency to poor. Finally, the ecological status of Lake Petron, based on the biological element phytoplankton, was classified as moderate with tendency to poor.